༡འོད་དུ་འཚེར་བའི་ལས་དབང་ཞིག་གིས་སྐུ་ཉིད་འཇིག་རྟེན་འདིར་གདན་དུ་དྲངས།དུད་སྤྲིན་གྱིས་གཏམས་པའི་རྒྱ་མཚོར་ལན་གཅིག་གཟིགས།དུས་དེར།སེམས་ཁོང་ན་སྦར་བའི་སྒྲོན་མེའི་འོད་མདངས་དེ་ཡང་མུན་ནག་ཏུ་འགྱུར་ལ་ཁད།འོན་ཀྱང་།ཞོགས་པའི་མཚམས་སྤྲིན་གྱིས་བསུས་པའི་ཉི་མའི་འོད་ཟེར་རྒྱས་དུས།གཡུང་དྲུང་གི་ས་ཆེན་པོའི་ཀློང་དུ་རྣམ་ཤེས་ཀྱི་མྱུ་གུ་གསོན་པོ་ཞིག་འཇིག་རྟེན་འདིར་བུས་འགོ་ཚུགས།རིམ་བཞིན་སྒོ་ཐེམ་ཀྱི་ལ་མོ་བརྒལ་དུས་ཀ་ཁ་ག་ངའི་སྐྲས་གདང་ལས་ཇི་ལྟར་འཛེགས་མིན་མི་ཚོར་བར་བསྭོ་ཐུན་ཉེ་ལོའི་སྒྲ་དབྱངས་ངག་ལ་བྱང་།བཀའ་དྲིན་ཅན་དེ་ཚོས་ཚུལ་ཁྲིམས་ཀྱི་ས་གཞིའི་ཐོག་ཏུ་ཕྱི་ནང་གསང་གསུམ་གྱི་དམུ་ཡད་ནོར་དུ་སྤུངས་ནས་སྤྲུལ་པའི་སྐུ་ཡི་མིང་བྱང་ཞིག་ཁྱེད་དང་ལྷན་དུ་ལུས་དང་གྲིབ་མ་བཞིན་འགྲོགས་སུ་བཅུགདེ་ནས་བཤེས་གཉེན་མང་པོའི་སེམས་ཁོངས་སུ་འཁྱིལ་བའི་བདུད་རྩི་སྟེ་ཁྱེད་ཀྱི་ཐུགས་དམ་གསོ་བའི་ལྟ་སྒོམ་ཉམས་ལེན་དེ་ཚོས་གཞོན་དུས་ཀྱི་ལང་ཚོ་ལ་འོད་མདངས་བྱིན།